title: Siap Sangkur Metaluh Mas
text: I Grungsang sabilang semeng, satonden matanainé endag, ia makekruyuk jangih, "Ku-kuruyuuuuuk…..,kok,Ku-kuruyuuuukkkk…kok”. Buka anak nundun I Pagul muah Ni Luh Lancah uli pasaréané. Ni Luh Lancah nglepat bangun laut masugi. Lantas ia ka paon mapunpun nungguhang payuk, ngaé yeh anget. I Pagul bangun, kliad-kliud ajebos lantas negak di ambené.